b'\n_START_ARTICLE_\nLaertes (mytologia)\n_START_PARAGRAPH_\nLaertes (muinaiskreikaksi \xce\x9b\xce\xb1\xce\xad\xcf\x81\xcf\x84\xce\xb7\xcf\x82) oli kreikkalaisessa mytologiassa Ithakan kuningas ja Arkeisioksen ja Khalkomedusan poika. H\xc3\xa4n oli yksi argonauteista ja osallistui my\xc3\xb6s Kalydonin mets\xc3\xa4stykseen._NEWLINE_Laertes nai Autolykoksen tytt\xc3\xa4ren Antikleian, joka synnytti h\xc3\xa4nelle Odysseuksen ja Ktimenen. H\xc3\xa4n luovutti valtaistuimen pojalleen ennen t\xc3\xa4m\xc3\xa4 l\xc3\xa4ht\xc3\xb6\xc3\xa4 Troijan sotaan, ja oli elossa viel\xc3\xa4 t\xc3\xa4m\xc3\xa4n palatessa harharetkilt\xc3\xa4\xc3\xa4n. Odysseuksen palattua takaisin Ithakaan Pallas Athene salli Laerteen saavan voimansa takaisin, ja t\xc3\xa4m\xc3\xa4 osallistui poikansa rinnalla Penelopen kilpakosijoiden surmaamiseen._NEWLINE_Toisen version mukaan Odysseus ei olisikaan ollut Laerteen poika vaan Sisyfoksen, joka olisi vietellyt Antikleian.'